*Melléklet a …./2021 sz. Képv. test. határozathoz*

**EGÉSZSÉGÜGYI, GYERMEKJÓLÉTI ÉS SZOCIÁLIS INTÉZMÉNY**

**BESZÁMOLÓJA**

**a 2021. november 24-i**

**KÉPVISELŐ-TESTÜLETI ÜLÉSRE**

**KISKŐRÖS, 2021. NOVEMBER 10.**

**Az Egészségügyi, Gyermekjóléti és Szociális Intézmény szervezeti felépítése**

**Igazgató**

**Gyermek-jóléti szolgáltatás Család-és Gyermekjóléti Központ és Helyettes szülői ellátás**

***18,5 fő***

Kiskőrös, Árpád u. 8.

1 fő szakmai egységvezető

7fő

esetmenedzser,

1 fő szoc. diagn.

1,5 fő

tanácsadó (pszichológus, jogász)

1 fő

óv. és isk. szoc. s.csoportkoordinátor

6 fő

óvodai és iskolai szociális segítő

1 fő takarítónő

**Egészségügyi alapellátás**

***8 fő***

Kiskőrös, Árpád u. 4. és Kossuth L.u.6.szám

1 fő kapcsolattartás-

sal megbízott védőnő

6 fő védőnő

0,5 fő ifjúsági orvos

0,5 fő asszisztens

0,5 fő asszisztens

**Gyermekek napközbeni ellátása**

**Bölcsőde**

***13,50 fő***

Kiskőrös, Árpád u.6. szám

1 fő bölcsőde vezető

8 fő kisgyermekne-velő

2 fő takarítónő

1 fő karbantartó

0,75 fő gazdasági üi.

0,75fő udvaros

**Szociális szakosított ellátás**

***25,25 fő***

Kiskőrös Sárkány J.u.13.

1 fő szakmai vezető,(terápiás munkatárs)

14 fő ápoló

1 fő szociális munkatárs

2 fő gazd-i üi.

1 fő fűtő,karb.

2,5 fő takarító

0,25 fő élelm. vezető

2,5 fő konyhai kisegítő

1 fő mosónő

|  |
| --- |
|  |

**5. A szervezet**

**Az intézmény létszáma: 66,25 fő.**

A 68/2013. (XII.29.) NGM rendelet az alábbi kormányzati funkciók szerinti besorolásról rendelkezik:

**Kormányzati funkciók**

102023 Időskorúak tartós bentlakásos ellátása

102024 Demens betegek tartós bentlakásos ellátása

041231 Rövid időtartamú közfoglalkoztatás

041233 Hosszabb időtartamú közfoglalkoztatás

013360 Más szerv részére végzett pénzügyi, gazd-i, üzemeltetési, egyéb szolgáltatások

072311 Fogorvosi alapellátás

074031 Család és nővédelmi egészségügyi gondozás

074032 Ifjúság - egészségügyi gondozás

101110 Bentlakásos, nem kórházi ellátás, ápolás

104012 Gyermekek átmeneti ellátása

104030 Gyermekek napközbeni ellátása családi bölcsőde, munkahelyi bölcsőde, napközbeni gyermekfelügyelet vagy alternatív napközbeni ellátás útján

104031 Gyermekek bölcsődében és mini bölcsődében történő ellátása

104043 Család -és Gyermekjóléti Központ

104042 Gyermekjóléti szolgáltatások

107080 Esélyegyenlőségi elősegítését célzó tevékenységek és programok

**Intézmény tevékenységét meghatározó alapjogszabályok**

* *1997*. *évi XXXI. törvény*- a gyermekek védelméről és a gyámügyi igazgatásról (továbbiakban Gyvt.)
* *15/1998.(IV.30) NM rendelet* – a személyes gondoskodást nyújtó gyermekjóléti, gyermekvédelmi intézmények, valamint személyek szakmai feladatairól és működésük feltételeiről
* 1993. évi III. tv. a szociális igazgatásról és szociális ellátásokról (továbbiakban Szoc.tv.)
* 1/2000. (I. 7.) SzCsM. rendelet a személyes gondoskodást nyújtó szociális intézményi szakmai feladatairól és működési feltételeiről
* 1997. évi CLIV. törvény az egészségügyről
* 43/1999. (III. 3.) Korm. rendelet az egészségügyi szolgáltatások Egészségbiztosítási Alapból történő finanszírozásának részletes szabályairól
* 49/2004. (V.21.) SzCsM rendelet a területi védőnői ellátásról

# 235/1997. (XII. 17.) Korm. rendelet a gyámhatóságok, a területi gyermekvédelmi szakszolgálatok, a gyermekjóléti szolgálatok és a személyes gondoskodást nyújtó szervek és személyek által kezelt személyes adatokról

* 2015. évi CXXIII. törvény az egészségügyi alapellátásról
* 26/1997. (IX. 3.) NM rendelet az iskola - egészségügyi ellátásról
* 49/2004 ESzCsM rendelet a területi védőnői ellátásról

**Illetékessége, működési köre**

Kiskőrös vonzáskörzete területén az alapító okiratban meghatározott feladatok ellátása.

Az Idősek Otthona vonatkozásában Magyarország területe, Család- és Gyermekjóléti Központ esetében Kiskőrös Járás területe.

**Védőnői szolgálat**

**A védőnők az egészségügyi alapellátásban dolgoznak, mint**

* **területi védőnők**
* **ifjúsági védőnők**

**Kiskőrös városában:**

* **A területi védőnői ellátást 6 fő területi védőnő biztosítja.**
* **Az ifjúsági - egészségügyi védőnői feladatot 1 fő látja el.**

**A területi védőnő feladatai:**

* a nővédelem (közreműködés a lakossági célzott szűrővizsgálatok szervezésében, a meddőség megelőzése és kezelése, családtervezéssel kapcsolatos tanácsadás, az anyaságra való felkészülés segítése, felvilágosítás: új fogamzásgátlási eljárások, HPV, a fertőzések, rosszindulatú nőgyógyászati megbetegedések megelőzése
* a várandós és gyermekágyas anyák gondozása
* a gyermekek gondozása születésüktől a tanköteleskor végéig
* a tankötelezett gyermekek szűrése, ha iskolai feladatokat is ellát (tanulók egészségi állapota, alkalmassági vizsgálatok elvégzése)
* komplex családgondozás

**Az ifjúsági védőnő:**

* a gyermekek szűrése (tanulók egészségi állapota, alkalmassági vizsgálatok elvégzése)
* közegészségügyi és járványügyi, illetve környezet-egészségügyi feladatok
* elsősegélynyújtás
* részt vesz a nevelési-oktatási intézmény egészségnevelő tevékenységében

**A területi védőnői ellátás:**

A védőnői ellátás biztosítása a helyi önkormányzat kötelező feladata az egészségügyi alapellátás körében. A védőnői körzet földrajzilag meghatározott. A települési önkormányzat képviselő testülete megállapítja és kialakítja az egészségügyi alapellátás körzeteit. (1997. évi CLIV törvény az egészségügyről)

**A területi védőnői ellátás kiterjedése:**

Az ellátás a megállapított védőnői körzetben élőkre terjedhet ki. A védőnő nem választható! A védőnő feladatait az ellátási területén ***lakcímmel rendelkező*** személyekkel kapcsolatosan köteles ellátni. Ezen túlmenően köteles ellátni a körzetében jogszerűen tartózkodó azon személyt is, aki az ellátás iránti igényét a védőnőnél bejelentette.

**A védőnői ellátás, gondozás**:

A védőnői ellátás családközpontú gondozás, mely az egészség megtartását, és fejlesztését szolgálja. A gondozás a családlátogatások, védőnői tanácsadások során valósul meg. Jellemzői: a gondozottal

egyeztetve, folyamatosan, célzottan, a szükségleteknek megfelelően végzi a területi védőnő.

**A védőnői tevékenység színterei és tartalma:**

* A tanácsadó helység – rendszeres védőnői tanácsadás, életkorhoz kötött szűrővizsgálatok elvégzése.
* A családok otthona – a szülővel egyeztetett gondozási terv alapján végzett rendszeres és célzott családlátogatások teljesítése.
* Nevelési oktatási intézmények - tisztasági vizsgálatok, egészségfejlesztési tevékenység, kötelező szűrővizsgálatok elvégzése.
* Közösségi színterek (pl.művelődési ház, könyvtár stb.) - egészségfejlesztési-, egészségvédelmi-, és felvilágosító programokban történő részvétel esetén.

**Az iskola egészségügyi szolgálat, ifjúsági védőnő feladata:**

* az orvos és a védőnő felelősek a tanulók egészségi állapotáért
* az oktatási intézmények feladata itt: segítse az iskola egészségügyi tevékenységet
* szűrővizsgálatok elvégzése (testi fejlettség, egészségi állapot felmérése)
* szakrendelésre irányítottak leleteinek ellenőrzése, krónikus betegek gondozása
* életmódbeli tényezők feltárása
* egészségnevelő, egészségvédelmi, felvilágosító foglalkozások, előadások tartása
* személyi és környezethigiénés vizsgálatok végzése

**2021-ben bekövetkező jogi változások, amik a védőnőket érintették:**

1. 2020. évi C. törvény az egészségügyi szolgálati jogviszony:

A védőnők 2021. március 1-től a közalkalmazotti jogviszonyból átkerültek az egészségügyi szolgálati jogviszonyba.

A jogszabályok célja az állami, önkormányzati fenntartású, egészségügyi tevékenységet végző szolgáltatóknál jogviszonyban álló munkavállalók jogviszonyának, az abból eredő jogoknak és kötelezettségeknek egységessé tétele, egységes szabályok kialakítása.

1. 449/2021. (VII. 29.) Korm. rendelet a koronavírus elleni védőoltás kötelező igénybevételéről:

A koronavírus-járvány további hullámainak megfékezése és a betegek védelme érdekében az egészségügyi dolgozóknak kötelező a védőoltás felvétele. Az egészségügyben dolgozók ugyanis fokozottan ki vannak téve a fertőzésnek és egyúttal forrásai lehetnek a vírus közösségi terjedésének. Oltásukra saját egészségük és a betegek egészségének védelme érdekében is szükség van.

Az egészségügyi szolgáltatók nem hozhatnak létre új jogviszonyt olyan egészségügyi dolgozóval, aki nem veszi fel az oltást és a határidő után (2021.09.30.) meg kell szüntetni a jogviszonyt azzal az egészségügyi dolgozóval, aki megtagadja az oltás felvételét.

Kiskőrös városában a jelenleg foglalkoztatott 7 védőnő felvette a COVID-19 elleni vakcinát.

**Védőnő hallgatók fogadása:**

A Szegedi Tudományegyetem Egészségtudományi és Szociális Képzési Kar Védőnő szakos hallgatói közül 2 tanuló Kiskőrös városában töltötte az iskolaegészségügyi és városi területi gyakorlati idejét.

Védőnő hallgatók:

* Németh Nóra
* Hegedűs Edina

**Oktató védőnők:**

* Veszelszki Gáborné, Weiszhaupt Péterné (iskolaegészségügyi munka bemutatása)

Gyakorlati idejük: 2020.09.28 – 2020.10-ig tartott

* Podobni Zsuzsanna, Lajkóné Kovács Regina (területi védőnői munka tanítása)

Gyakorlati idejük: 2021.03.29 – 2021.05.07-ig tartott

Felkészítést kaptak a hallgatók, hogy a családlátogatások során időben észleljenek minden változást, azt jelezzék és adjanak rá adekvát tanácsokat, és szükség esetén intézkedjenek. Megtanulták, hogyan tudjanak figyelmesen meghallgatni, szakértő tanácsot adni és segíteni. Megismerték az egészséges életmódra való felkészítés elemeit, a betegségmegelőzés jelentőségét és módszereit. Betanulták és készség szintre fejlesztették az iskolai szűrővizsgálatok alkalmával elvégzendő feladatokat, valamint előadásokat tartottak az ifjúság számára.

A hallgatók elsajátították azokat a korszerű és sokrétű elméleti ismereteket, gyakorlati tennivalókat és készségeket, amelyek jelenleg egy pályakezdő védőnőnek szükségesek.

**Egészségnevelési programok a Védőnői Szolgálat közreműködésével**

**2020.10 hónaptól - 2021.10 hónapig:**

A Magyar Vöröskereszt elindította a Hősképző programját, amelynek köszönhetően ingyenes elsősegélynyújtást népszerűsítő és oktató foglalkozásokat szerveztek országszerte.

Kiskőrösön az óvodákban a legkisebb korosztálynak abban segítenek a szervezet munkatársai, hogy játékos formában sajátítsák el az ismereteket. A programban segédkeztek a védőnők is.

Hősképzés időpontjai:

1. Batthyány óvodában:

2020.10.20.

2020.10.22.

2020.11.03.

2020.11.04.

1. Szűcsi óvodában:

2020.11.09.

2020.11.10.

1. Erdőtelki óvodában:

2020.11.13.

1. Mohácsi óvodában:

2020.11.11.

2020.11.12.

1. Thököly óvodában:

2021.11.05.

****

**A területi védőnői ellátás jelenleg is a 2021. 07.23-án kiadott eljárásrend alapján történik:**

A védőnői ellátásban visszatérhet a normál működés az alábbi alapelvek betartásával:

* Védőnőknek ismerni kell a COVID 19 fertőzés tüneteit, rizikótényezőit, az infekciókontroll óvó-védő rendszabályokat, ajánlásokat
* gondozott személyeket és a hozzátartozókat oktatni kell a helyes kézhigiénére, légzés higiénére, köhögés etikettre, valamint tájékoztatni kell a COVID 19 elleni védőoltás fontosságára, lehetőségére
* a védőnői tanácsadó helységben biztosítani kell, hogy a legalább 1 méter távolság megtartható legyen
* védőnői tanácsadáson való részvétel előjegyzés alapján történjen
* védőnői tanácsadóban szájmaszk viselése, kézfertőtlenítés kötelező
* védőnői szűrővizsgálatok személyes találkozások keretében a védőnői tanácsadóban történjenek
* védőnői családlátogatás végezhető, de csak akkor, ha a család környezetében nem tartózkodik COVID -19 fertőzés szempontjából gyanús személy
* tanácsadás, konzultáció, gondozás történhet személyes jelenlét nélkül is, ha a védőnő úgy ítéli meg, amit távkonzultáció alatt fog jelenteni
* légúti tüneteket mutató védőnő nem vehet részt a védőnői ellátásban

**2020/2021 valamint a 2021/2022 –es tanévben a köznevelési intézményekben eljárásrend a védőnői ellátással kapcsolatosan:**

* Az iskolai szűrővizsgálatok és az iskola-egészségügyi ellátás során az egyéb egészségügyi ellátásra vonatkozó szabályokat szükséges betartani. Ennek megfelelően, amennyiben az egészségügyi ellátás korlátozásának elrendelésére nem kerül sor, a szűrővizsgálatokat, és egyéb feladatokat maradéktalanul el kell végezni.
* A járványügyi készültség időszakában az iskola-egészségügyi ellátás védőnői vonatkozásban az iskola-egészségügyi ellátásról szóló 26/1997. (IX.3.) NM rendelet 3. sz. melléklete, az egyeztetett munkaterv, az oktatási intézményekre vonatkozó, valamint a járványügyi helyzetnek megfelelő eljárásrend alapján történik, mely feltételezi a pedagógus, a védőnő, az iskolaorvos és a tanuló folyamatos együttműködését.
* A személyes találkozást igénylő teendők esetében – védőnői szűrővizsgálatok, tisztasági vizsgálatok, védőoltások, védőnői fogadóóra – a feladatok elvégzése a járványügyi óvintézkedések (személyi higiéné, a használt eszközök fertőtlenítése, szellőztetés, zsúfoltság kerülése, maszkhasználat) figyelembe vételével történik. A megfelelő szervezéssel (időbeli ütemezés, pontos időpont megadásával) az eltérő osztályokban tanulók közötti találkozások számát csökkenteni kell.
* Az egészségügyi ellátás során be kell tartani az infekciókontroll szabályokat (a koronavírustól függetlenül is), különös tekintettel az új koronavírus járvánnyal kapcsolatban az NNK által kiadott, a járványügyi és infekciókontroll szabályokat tartalmazó Eljárásrendben részletezett utasításokat
* Amennyiben az egészségügyi ellátás során a gyermeknél fertőzés tünetei észlelhetők, szükséges intézkedések megtétele létfontosságú, mely egyidejűleg kiegészítendő a vizsgálatok felfüggesztésével, a helyiség és az eszközök fertőtlenítésével, és alapos szellőztetéssel.

TÁMOP 6.1.4/12-2012-0001 „Koragyermekkori program” elnevezésű project fenntartási időszaka lejárt 2021.06.17-én, amellyel a védőnők notebook-ot kaptak.

Így 2021.06.18-án a Védőnői Szolgálat tulajdonába került 3 db Acer Notebook ES-1512.



**2021. évben a beruházások:**

A Védőnői Szolgálatnál levő 7 db notebook gépnél SSD kártya csere történt

****

**ADATOK**

**2021.09.30-i állapot szerint:**

**Ellátott tanulók létszáma a kiskőrösi iskolákban:**

|  |  |
| --- | --- |
| Kiskőrösi Petőfi Sándor Evangélikus Óvoda, **Általános Iskola**, Gimnázium és Szakgimnázium | 2016. október 1.-i adatok alapján:  **555 fő** |
| 2017. október 1.-i adatok alapján:  **549 fő** |
| 2018. október 1.-i adatok alapján:  **557 fő** |
| 2019. október 1.-i adatok alapján:  **571 fő** |
| 2020. október 1.-i adatok alapján:  **564 fő** |
| 2021. október 1.-i adatok alapján:  **571 fő** |
| Kiskőrösi Petőfi Sándor Evangélikus Óvoda, Általános Iskola, **Gimnázium és Szakgimnázium** | 2016. október 1.-i adatok alapján:  **477 fő** |
| 2017. október 1.-i adatok alapján:  **473 fő** |
| 2018. október 1.-i adatok alapján:  **452 fő** |
| 2019. október 1.-i adatok alapján:  **426 fő** |
| 2020. október 1.-i adatok alapján:  **436fő** |
| 2021. október 1.-i adatok alapján:  **444 fő** |
| Bem József Általános Iskola | 2016. október 1.-i adatok alapján:  **506 fő** |
| 2017. október 1.-i adatok alapján:  **536 fő** |
| 2018. október 1.-i adatok alapján:  **535 fő** |
| 2019. október 1.-i adatok alapján:  **542 fő** |
| 2020. október 1.-i adatok alapján:  **541 fő** |
| 2021. október 1.-i adatok alapján:  **567 fő** |
| Kiskőrösi EGYMI | 2016. október 1.-i adatok alapján:  **111 fő** |
| 2017. október 1.-i adatok alapján:  **110 fő** |
| 2018. október 1.-i adatok alapján:  **117 fő** |
| 2019. október 1.-i adatok alapján:  **113 fő** |
| 2020. október 1.-i adatok alapján:  **114 fő** |
| 2021. október 1.-i adatok alapján:  **129 fő** |
| Kiskunhalasi Szakképzési Centrum Kiskőrösi Wattay Szakgimnáziuma, Szakközépiskolája és Kollégiuma | 2016. október 1.-i adatok alapján:  **428 fő** |
| 2017. október 1.-i adatok alapján:  **540 fő** |
| 2018. október 1.-i adatok alapján:  **496 fő** |
| 2019. október 1.-i adatok alapján:  **433 fő** |
| 2020. október 1.-i adatok alapján:  **465fő** |
| 2021. október 1.-i adatok alapján:  **409fő** |

**Fogászati alapellátás**

A 2-es számú felnőtt körzet lakosait 2021.01.01-től tarós helyettesítéssel dr. Szilágyi Sándor (a 3-as körzet fogorvosa) és Dr. Mina Anikó gyermek fogászati körzet fogorvosa látja el.

Az 1-es számú körzetet Dr. Herczeg László fogorvos látja el 2020. október 1-től.

**Bölcsőde**

A bölcsőde, az Egészségügyi, Gyermekjóléti és Szociális Intézmény szervezeti keretin belül, egyéb szociális alapszolgáltatások mellett önálló szakmai egységként működő intézmény.

A bölcsőde a családban nevelkedő 3 éven aluli gyermekek napközbeni ellátását, szakszerű gondozását és nevelését biztosító intézmény. Ha a gyermek a 3. életévét betöltötte, de testi, vagy szellemi fejlettségi szintje alapján még nem érett az óvodai nevelésre, a 4. évének betöltését követő augusztus 31-ig nevelhető és gondozható bölcsődében. (1997. évi XXXI. törvény 42.§ (1) bekezdés). Valamennyi települési önkormányzat kötelező feladata a gyermekek napközbeni ellátásnak biztosítása, azonban a bölcsődék létrehozása és fenntartása csak a 10 ezer főnél nagyobb lélekszámú településeken kötelező. A bölcsőde intézményének meghatározó szerepe van az anyák munkavállalásában, és a gyermekek szakszerű, egészséges fejlődését segítő gondozásában. Kiskőrösön nagy igény van a bölcsődei ellátásra, mivel a nehéz gazdasági helyzetre való tekintettel egyre több anya kénytelen visszamenni a munkahelyére gyermeke 3. életévének betöltése előtt. A gyermekeknek nemcsak ideális családmodellre és megfelelő értékrendre van szükségük, hanem olyan intézményre is, ahol szellemi, lelki és fizikai ellátásuk olyan formában biztosított, mintha otthon lennének. Ez komoly anyagiráfordításokat igényel a fenntartó önkormányzat részéről.

Engedélyezett bölcsődei férőhelyszám: **48 fő.**

**2021/2022**. nevelési évben 100 %-os feltöltöttséggel fog működni a 4 db bölcsődei csoport, vegyes életkorú gyermekekkel.

Egy bölcsődei csoportban – egészséges gyermek esetén – **legfeljebb 12 gyermek gondozható.** Amennyiben a bölcsődei csoportban valamennyi gyermek betöltötte a második életévét, legfeljebb 14 gyermek nevelhető, gondozható.

**2021.** évben is változatlanul nagy igény volt a bölcsőde napközbeni ellátás iránt az alábbi törvényi szabályozás következtében is.

A családok támogatásáról szóló 2013.évi CCXXIV tv. alapján a dolgozni kívánó szülő 2016. január 01.-től a gyermek 6 hónapos korától a Gyed folyósítása mellett végezhet kereső tevékenységet. Ennek következtében több 1 éves korú kisgyermekes szülő is igényli gyermeke elhelyezését bölcsődénkbe. A bölcsődei ellátás igénybevétele elsősorban a szociális körülmények, az anyák munkahely megtartása, foglalkoztatottsága miatt történik. Ennek következtében a gyermekek egyre fiatalabb életkorban jelennek meg az intézményben. Az utóbbi években nagy a túljelentkezők száma.

**2021/2022.** nevelési évre **54** fő szülő nyújtott be kérelmet, ebből **6 fő** gyermeket a pályázati bölcsődei férőhelyszámbővítés után tudunk majd felvenni.

Óvodai nevelésbe távozók száma: **33 fő** gyermek.

Az ellátást igénybe vevő gyermekek száma a nevelési év folyamán: **59 fő** gyermek

Beíratott gyermekek száma **2021. október 15-én: 42 fő** gyermek.

**2021.** évben újként felvett gyermekek száma: **30 fő** gyermek.

**2021.** évben a jelzőrendszer javaslatára felvett gyermekek száma: **0 fő** gyermek.

**2021.** évben a Gyvt.42/A.§-a alapján a felvétel során **0 fő** gyermek részesült előnyben.

**2021.** évben nem történt kapcsolatfelvétel a Járási Hivatal Gyámhivatalánál.

A bölcsőde a jelzőrendszer tagja, **2021.** évben nem történt jelzés a Gyermekjóléti Szolgálat felé.

Ingyenes intézményi gyermekétkezésben részesülő gyermekek száma **2021. október 15-én**: **23 fő** gyermek.

Ebből rendszeres gyermekvédelmi kedvezményben részesülő: **1** **fő** gyermek, tartósan beteg: **1 fő** gyermek,

3 vagy több gyermekes család: **5 fő** gyermek, jövedelmi helyzet miatt: **15 fő** gyermek.

A bölcsőde életében kiemelt hangsúlyt helyezünk a társadalmi, családi és nevesített ünnepekre. Húsvétkor a kisgyermeknevelők által, kézzel készített ajándékkal kedveskedünk a gyermekeknek, Mikulás ünnepén Mikulás érkezik a gyermekekhez szintén a kisgyermeknevelők által készített ajándékkal, Karácsony ünnepén az angyalkák rejtik a fa alá az ajándékokat. Minden ünnepet megelőz a versek, mondókák tanulása. Fontosnak tartjuk ezen ünnepek szimbolikus kifejezését, dekorációval történő hangsúlyozását, hisz a kisgyermekek az ismereteiket tapasztalatok útján, elsősorban vizuális élmények alapján rögzítik.

**2021.** évben két rendezvényünk volt megtartva: a farsangi bál és az évzáró, ballagással egybekötve.

A farsangi bálat a csoportszobákban, tánccal, mulatsággal, jelmezekbe öltözve ünnepeltük, zárt körben, ahol a szülők, testvérek és nagyszülők nem vehettek részt.

Az évzárónkat, ballagással egybekötve az udvaron tartottuk meg, tekintettel a vírushelyzetre, csoportonként kis létszámmal, csak a szülők jelenlétével.

**2021.** április 21.-én, a Bölcsődék napján, a soltvadkerti tónál csapatépítő, egészség megőrző túrán vettünk részt.

**2019. szeptember 07.-én** értesültünk róla, hogy az önkormányzat által benyújtott TOP- 1.4.1-19-BK1-2019-00024 azonosítószámú **„A kiskőrösi bölcsőde bővítése, felújítása”** című projekt keretin belül 141.321.55.- Forint pályázati támogatást nyertünk.

A Bölcsőde bővítése következtében 2021. június 30. napjával az intézmény működési engedélye ideiglenesen a Mohácsi utca 41.szám alá került, ahol jelenleg is működünk.

A pályázat megvalósulása, amely már folyamatban van, előreláthatólag jövő évben fog megtörténni. Bölcsődénk megnevezése Bölcsőde és Mini bölcsőde lesz.

Férőhelyszámunk az alábbiak szerint fog módosulni:

48 fő (normál bölcsőde) + 7 fő (mini bölcsőde) + 7 fő (mini bölcsőde) **= 62 férőhely**

A bölcsődében dolgozók száma is növekedni fog az alábbiak szerint:

1 fő bölcsődevezető + 8 fő kisgyermeknevelő + 2 fő bölcsődei dajka + 3 fő kisgyermeknevelő (Új dolgozó) + 1 fő bölcsődevezető helyettes (Új dolgozó) + 2 fő bölcsődei dajka (Új dolgozó). Így összesen **17 fő** dolgozója lesz a bölcsődénknek és mini bölcsődének

**IDŐSEK OTTHONA**

Az idősek otthonában a napi 4 órát meghaladó gondozási szükséglettel rendelkező, de rendszeres fekvőbeteg-gyógyintézeti kezelést nem igénylő, a rá irányadó öregségi nyugdíjkorhatárt betöltött személy látható el, illetve az a 18. életévét betöltött személy is ellátható, aki betegsége vagy fogyatékossága miatt önmagáról gondoskodni nem képes, és ellátása más típusú, ápolást-gondozást nyújtó intézményben nem biztosítható.

A napi 4 órát meghaladó gondozási szükségletet nem kell igazolni, ha az alább felsorolt egyéb körülmény áll fent:

* az ellátást igénylő egyedül él, és nyolcvanadik életévét betöltötte, vagy
* az ellátást igénylő egyedül él, hetvenedik életévét betöltötte és lakóhelye közműves vízellátás vagy közműves villamosenergia-ellátás nélküli ingatlan, vagy
* fogyatékossági támogatásban részesül, vagy
* az ellátást igénylő legalább középsúlyos fokú demenciában szenved

A gondozási szükséglet meglétén kívül lényeges, hogy a személyes gondoskodást nyújtó szociális ellátások igénybevétele önkéntes, az ellátást igénylő, illetve törvényes képviselője szóbeli vagy írásbeli kérelmére történik.

Az intézmény az ellátottak részére teljes körű ellátást biztosít, mely magába foglalja:

- a lakhatás biztosítását, valamint a feladatellátásához szükséges feltételek megteremtését.

- napi legalább háromszori étkezést, szükség szerint ruházat, illetve egyéb textíliával való ellátást, mentális gondozást, egészségügyi ellátást.

Az intézmény szakmai programjának kialakításában elsődleges szempont, hogy az idős korból eredő specifikus igényeknek, minél magasabb szinten eleget tudjunk tenni.

**Gondozási alapelvek:**

 Az idősek otthona dolgozói, az ellátottakat megillető alkotmányos jogokat teljes körűen tiszteletben tartják, különös figyelemmel

*a)* az élethez, emberi méltósághoz,

*b)* a testi épséghez,

*c)* a testi-lelki egészséghez való jogokra.

**Lényeges alapelvek továbbá:**

- Minden ellátottat egyenlőnek kell tekinteni

- Esélyek egyenlőségének biztosítása azoknak az ellátottaknak, akiknek ezen alapelv érvényesítése nélkül hátrányaik súlyosan növekednének (demensek, mozgásukban korlátozottak)

- Az intézményben élők továbbra is a társadalom hasznos tagjának érezzék magukat**, az időskorral együtt járó elmagányosodás, társadalmi kirekesztés enyhítése,** szociális biztonságérzet megőrzése érdekében.

- Az idősek otthonában élők, otthonuknak érezzék az intézményt, és konfliktusmentesen éljék a mindennapjaikat.

**Gondozási szükséglet:**

2016. január 01.-től változtak az intézményi felvétel feltételei, a gondozási szükséglet, valamint az egészségi állapoton alapuló szociális rászorultság vizsgálatának és igazolásának részletes szabályairól szóló 36/2007. (XII. 22.) SZMM rendelet értelmében.

A törvényi változások miatt szigorodtak az idősek otthonába kerülés feltételei . Egyre nagyobb önellátási problémával rendelkezők kerülhetnek be az intézménybe, melyet az ellátottak demencia szint, és mozgásképesség szerinti megosztása táblázat is jól szemléltet.

**Ellátottak demencia kórkép szerinti megosztása (2020. november):**

|  |  |
| --- | --- |
| Demencia szint | fő |
| nem szenved demenciában | 38 fő |
| középsúlyos demencia szint | 0 fő |
| súlyos demencia szint | 18 fő = 32.14% |

A **demencia** a [gondolkodás](https://hu.wikipedia.org/wiki/Gondolkod%C3%A1s), az [érzelmek](https://hu.wikipedia.org/wiki/%C3%89rzelem) és a társas képességek hanyatlása, ami korlátozza a társas életet és a teljesítőképességet. Többnyire az agy igazolható betegségével jár együtt. Mindenekelőtt a rövid távú emlékezet, távolabbról azonban a hosszú távú memória, a nyelv és a mozgás is érintett, amely azonban csak a betegség előrehaladásával válik feltűnővé.

Otthonunkban jelenleg csak súlyos demens ellátottak vannak.

**Ellátottak mozgásképesség szerinti megosztása:**

|  |  |  |  |
| --- | --- | --- | --- |
| **Ellátottak száma** | **58 fő (2019. október)** | **58 fő (2020.**  **október** | **56 fő (2021. november)** |
|  |  |  |  |
| **Fennjáró** | **12 fő = 10 %** | **12 fő= 20 %** | **12fő =20%** |
| Személyi segítséget igényel | 15 fő | 15 fő | 20 fő |
| Járóbotot használ | 3 fő | - | 2 |
| Járókeretet használ | 10 fő | 1 fő | 3 |
| Kerekesszékkel mobilizálható | 5 fő | 6 fő | 6 fő |
| **Ágyban fekvő** | **13 fő= 22 %** | **12 fő= 21%** | **13 fő = 22 %** |

**Intézményi térítési díj:**

2020.január 1. napjától a 29 /1993. (II.17.)Korm.rendelet 3§ (1.) bekezdés f)pontja értelmében az intézményi térítési díjat és a személyi térítési díjat csak ellátási napra kell meghatározni.

A 8/2019( III.26.) számú Önkormányzati rendelet az intézményi térítési díjat 3.100/ Ft/nap összegben határozta meg.

2021

. évben a térítési díjakból származó bevétel megközelítően: 59.600.000 Ft

Saját jövedelméből teljes összegű térítési díjat fizet: 38 fő

Család kiegészíti az ellátott jövedelmét: 16 fő

Nem tud teljes térítési díjat fizetni: 2 fő

A személyes gondoskodást nyújtó szociális ellátások térítési díjáról szóló 29/1993 (II.17.) 2/A. § értelmében az ellátást igénylő vagy a térítési díjat megfizető más személy az intézményi térítési díjjal azonos személyi térítési díj megfizetését tartós bentlakásos intézményi ellátás esetén legfeljebb három év időtartamra vállalhatja, amely időtartam meghosszabbítható. A szociális igazgatásról és szociális ellátásokról szóló 1993 évi III. tv. 117/D. § (1) Ha tartós bentlakásos intézményi ellátás esetén az ellátott jelentős pénz- vagy ingatlanvagyonnal nem rendelkezik, és a térítési díj megfizetését más személy sem vállalja, de az ellátottnak van nagykorú, vér szerinti vagy örökbe fogadott gyermeke, a jövedelemhányad és az intézményi térítési díj közötti különbözet megfizetésére a gyermek köteles.

Ha az ellátottak kórházi kezelésben részesülnek, vagy hazalátogatnak, a távollét idejére a személyi térítési díj 20 %-át kell fizetniük. Két hónapot meghaladó távollét esetén, ha az ellátást igénybe vevő egészségügyi intézménybe tartózkodik, a személyi térítési díj 40%-át, egyéb esetben a személyi térítési díj 60%-át fizeti.

**Belépési hozzájárulás:**

A szociális igazgatásról és szociális ellátásokról szóló 1993. évi III. tv.117/C. § Tartós bentlakásos intézmény esetén a fenntartó meghatározhatja azokat a férőhelyeket, amelyek betöltése esetén belépési hozzájárulást kell fizetni.

Kiskőrös Város Önkormányzata Képviselő-testülete 8/2015.(III.26.) Önkormányzati rendelete alapján az Egészségügyi, Gyermekjóléti és Szociális Intézmény Idősek Otthona férőhelyei belépési hozzájárulás befizetésével tölthetők be, 2015.április 01.-től.

Belépési hozzájárulást az intézménybe való beköltözést megelőzően kell megfizetni.

A belépési hozzájárulás megfizetése jogosultságot ad az ellátottnak a férőhely használatára a jogviszony teljes időtartamára.

Ha a gondozás az intézménybe történő beköltözést követő három éven belül megszűnik, a belépési hozzájárulás arányos részét vissza kell fizetni az ellátottnak vagy örökösének, illetve – ha a belépési hozzájárulás megfizetését más személy vállalta – e személynek vagy örökösének.

2018 évben belépési hozzájárulásból származó összeg (megközelítően): 1.800.000 Ft

2019.évben belépési hozzájárulásból származó összeg (megközelítőleg): 1.600.000 Ft

2020. évben belépési hozzájárulásból származó összeg (megközelítőleg): 1.577.000 Ft

Barr Klára és Társai emlékére Kiskőrösi Idősek Otthona Alapítvány, az alapítványi pénzből 2 db elektromos betegágyat kapaszkodóval, 1 db éjjeliszekrényt, 2 doboz 25 darabos Covid-19 gyorstesztet vásárolt.

Dolgozóink ez évben többen felajánlották adójuk 1%-át az Alapítvány javára.

**2021. év statisztikai adatai:**

2021. évben felvételt nyert ellátottak száma: 25 fő

Ebből: 2019. évben kérelmezte az elhelyezést: 1 fő

2020. évben kérelmezte az elhelyezést: 6 fő

2021. évben kérelmezte az elhelyezést: 18 fő

2021. évben intézményi ellátásból kikerült ellátottak száma: 12 fő

Ebből: elhunytak száma: 12 fő

Várakozók száma 2020-2021. évben benyújtott kérelmek közül: 88 fő

Ebből nő: 68 fő

férfi: 20 fő

Ellátottak életkor, és nem szerinti megosztása (2021. november)

|  |  |  |  |  |
| --- | --- | --- | --- | --- |
| Férfi: | 10 fő |  | Nő | 46 fő |
| 45-50 év | 0 |  | 45-50 év | 0 |
| 51-60 év | 2 |  | 51-60 év | 0 |
| 61-65 év | 0 |  | 61-65 év | 2 |
| 66-70 év | 3 |  | 66-70 év | 2 |
| 71-75 év | 2 |  | 71-75 év | 5 |
| 76-80 év | 0 |  | 76-80 év | 10 |
| 81-85 év | 1 |  | 81-85 év | 11 |
| 86-90 év | 2 |  | 86-90 év | 12 |
| 90 felett | 0 |  | 90 felett | 4 |
|  |  |  |  |  |
| Átlagéletkor | 72.5 |  | Átlagéletkor | 81.76 |

Nagy az igény az intézményi elhelyezésre, szinte minden nap érdeklődnek az ellátás iránt. Sok esetben nincsenek tisztában azzal, hogy viszonylag hosszú a várakozási idő és hogy rengetegen vannak a várakozók.

Legtöbben közölük azt szeretnék, hogy már másnap pl. kórházból ide kerüljön a hozzátartozójuk. Azonnali felvételre nincs lehetőség.

A várakozási időt jelentősen befolyásolja, hogy az igénylők milyen szobatípusba kérik az elhelyezésüket.

* egy ágyas szobák: több év
* két ágyas fürdőszobás szobák: fél-1 év
* 3-4 ágyas szobák: fél év – fél-1 év

2021. évi dolgozói változások:

1 fő ápoló nyugdíjba ment, helyére felvettünk egy ápoló-gondozó végzettségű személyt

2 fő konyhai dolgozó elment az intézményből, helyettük jött 2 fő (egyikük takarítói státuszból került át, másikuk új dolgozó). Az így megüresedett takarítói állásra is új kolléga került.

1 fő ápoló-gondozó kolléga 2020.11.01.-2022.04.30-ig az EFOP -1.5.3-16-2017-00102 pályázat,keretein belül került foglalkoztatásra.

**Programok:**

2021. augusztus első hetében intézményünk helyet adott az EFOP-1.5.3-16-2017-00102 azonosítószámú „Együtt egy szebb jövőért” nevű pályázat programjaként megvalósult „Generációk együtt„ klubfoglalkozásnak.

Az előkészületi munka során igyekeztünk a hét minden napjára változatos programokat összeállítani mind az idősebb, mind a fiatalabb korosztály számára.

Törekedtünk arra, hogy az idősebb korosztály aktívan -az egészségi állapotuk figyelembe vételével- részt tudjon venni a programokon. A fiatalabb korosztály együttműködése az idős korosztállyal, ismeretek átadásán alapult.

A célunk az generációk közötti kapcsolat erősítése, a generációk közelítése volt.

Október hónapban ismét lehetőségünk nyílt a városi „Idősek napja” megünneplésére, amire a múlt évben- a pandémia mitt- nem kerülhetett sor.

A fő műsorszám Csongrádi Kata színész-énekes színvonalas előadása volt. Az meghívott idősek kitörő örömmel fogadták az előadás és együtt énekelték a művésznővel az ismert slágereket.

A műsor után a már megszokott vendéglátásra került sor.

**Covid-19 helyzet alakulása**

2020. január 30-án az Egészségügyi Világszervezet az új korona vírus okozta járványt nemzetközi horderejű közegészségügyi-járványügyi szükséghelyzetté nyilvánította.

2020.március 8-ig már Magyarországon is több személynél diagnosztizálták a COVID-19 megbetegedést.

A COVD-19 megbetegedés súlyos formája elsősorban az idős és/vagy egyéb betegségben szenvedőket érinti és a fertőzés járványügyi jellegétől adódóan a zártabb közösségekben, intézményekben képes gyorsan terjedni és nagy számú súlyos, esetleg végzetes kimenetelű megbetegedést okozni.

A koronavírus okozta megbetegedés súlyos légúti megbetegedést okoz, cseppfertőzéssel terjed a terjedés legfontosabb forrása a kilégzés.

Elkerülhetetlen ezért az emberi találkozások minimalizálása, elkerülése. Intenzíven nő a kockázat az időseknél és a gyenge immunrendszerű krónikus betegeknél. Ezeknél a személyeknél a betegség kezelést igénylő állapotot eredményez, többségük **súlyos**, **életveszélyes** állapot.

Magyarország Kormánya a 4062020. (III.11.) Kormány rendeletével az élet-és vagyonbiztonságot veszélyeztető, tömeges megbetegedést okozó humányjárvány elhárítására, a magyar állampolgárok egészségének és életének megóvása érdekében Magyarország egész területére veszélyhelyzetet hirdetett ki. A járvány világjárvány.

2020. év végén november-december hónapban:

Intézményünkbe is begyűrűzött a Covid-19 vírus. 12 fő lakónk hunyt el a fertőzésben illetve a fertőzés szövődményeiben.

A 2021. évben első három hónapjában a Covid-19 SARS Co-vírus miatt nehezen tudtuk feltölteni az intézmény. Várakozóink közül is sokan elhunytak, illetve több esetben nem szerettek volna még beköltözni.

A Kiskunhalasi illetve a Kalocsai kórház szociális nővéreivel napi kapcsolatban voltunk, annak érdekében, hogy a létszámot minél hamarabb feltöltsük. 2020. június hónapra sikerül ismét elérni a teljes feltöltöttséget és ismét 58 fő volt az ellátotti létszám.

2021. Jelenlegi helyzet a Covid-19 vírus vonatkozásában:

Folyamatosan kaptuk a tisztiorvosi, miniszteri és a kormányhivatali ajánlásokat melynek megvalósítására és betartására és gyakorlati megvalósítására nagy hangsúlyt fektetünk és jelenleg is minden higiéniás szabályt betartunk.

**Bács-Kiskun Megyei Kormányhivatal Kalocsai Járási Hivatal**

**Népegészségügyi Osztály**

2021. januárban felhívás érkezett Covid -19 elleni vakcina beadására vonatkozóan, ellátottaink és dolgozóinkra vonatkozóan. Minden személynek hozzájáruló nyilatkozatot kellett kitölteni két példányban melyben felmérték az egészészségi állapotot, hogy biztonsággal megkaphassuk a vakcinát.

***Nemzeti Népegészségügyi Központ Határozat (2021.05.25.)***

Iktatószám: 25710-2/2021EÜIG

Tárgy: korlátozó intézkedések elrendelése

A Magyarország területén működő összes szakosított ellátást nyújtó szociális intézmény vonatkozásában 2020. december 18-án 42935-3/2020/EÜG. iktatószámon kiadott, 2021. április 29-én 25710-1/2021 EÜG iktatószámon módosított szociális korlátozó intézkedéseket elrendelő határozatban foglalt rendelkezéseket jelen határozat kiadásával egyidejűleg visszavonták.

A szakosított ellátást nyújtó szociális intézményekben a COVID-19 fertőzéssel kapcsolatosan a Nemzeti Népegészségügyi Központ által 2021. március 31-én kiadott Eljárásrend 2. sz. mellékletében foglaltakon túl az alábbi korlátozó intézkedéseket határozom meg:

1. Védettségi igazolvánnyal rendelkező, illetve 16. év alatti gondozott részére biztosítani kell az intézmény elhagyásának lehetőségét. E feltéteknek nem megfelelő gondozottnak is biztosítani kell az intézmény elhagyásának lehetőségét, azonban amennyiben a védettségi igazolvánnyal nem rendelkező személy távolmaradásának időtartama meghaladja a 72 órát, a visszatéréshez egy negatív eredményű SARS-CoV-2 antigén gyorsteszt szükséges.
2. A látogatás lehetősége védettségi igazolvánnyal rendelkező személy, továbbá védettségi igazolvánnyal rendelkező személy által felügyelt 16 év alatti személy részére biztosítható. A látogató a látogatáshoz való jogosultság igazolása érdekében köteles a védettségi igazolvány bemutatására.

A 2. pontban előírt feltételek hiányában, védettségi igazolvánnyal nem rendelkező személyek esetén, az intézmények továbbra is a Nemzeti Népegészségügyi Központ által kiadott *„Szakosított szociális intézményekben élők kapcsolattartására vonatkozó javaslatok*”-ban nevesített feltételek betartása mellett kötelesek biztosítani a gondozott személyek táshatását

***Nemzeti Népegészségügyi Központ Határozata (2021.11.01.)***

**Tárgy Látogatási tilalom elrendelése szakosított ellátást nyújtó szociális intézményekben**

Magyarország területén működő összes, szakosított ellátást nyújtó szociális intézmény vonatkozásában 2021.11.01.-től az alábbiakat rendelték el.

1. Az Intézmény vezetője fokozott figyelemmel kíséri a gondozottak Covid-19 koronavírus okozta járvány általi veszélyeztetteségét befolyásoló körülményeket, különös tekintettel a gondozottak és a dolgozók egészségi állapotára, oltottságára**.**
2. Az Intézmény vezetője az 1. pontban meghatározottak alapján hetente jelentést küld az illetékes népegészségügyi feladatkörben eljáró járási (fővárosi kerületi) hivatal számára.
3. Az Intézmény haladéktalanul az adott épületre/telephelyre vonatkozóan ideiglenes látogatási tilalom és az adott épületben/telephelyen ellátottak vonatkozásában intézményelhagyási tilalom lép életbe, amennyiben az Intézményvezető az értékelés során megállapítja, hogy:

* a gondozotti létszám 5 %-át meghaladja a SARS-CoV-2 fertőzöttek száma az egy épületben lévő gondozottak körében
* és az izoláció a többi gondozottól és azok látogatóitól nem biztosítható.

1. A látogatási tilalom foganatosításának kezdő időpontjától az Intézményvezető haladéktalanul értesíti az illetékes népegészségügyi feladatkörben eljáró járási (fővárosi kerületi) hivatalt és konzultál a feltételek fennállásáról.
2. A látogatási tilalom nem terjed ki a végstádiumban lévő ellátottaktól való elbúcsúzás esetére. Az Intézmény ilyen esetekben köteles megfelelő védőöltözetet biztosítani a látogatónak.

A látogatási és intézményelhagyási tilalom nem terjed ki a háromszor oltott gondozottakra és a háromszor oltott látogatóira. Az oltottság ténye a vonatkozó jogszabályok alapján igazolható.

Az Intézmény a látogatási és az intézményelhagyási tilalom idején is köteles a kapcsolattartás lehetőségét biztosítani az erre vonatkozó szakmai szabályok szerint.

1. Mérlegelés alapján-járványügyi hatóság egyetértésével- intézményelhagyási tilalom idején is engedélyezhető az Intézmény elhagyása különlegesen indokolt esetekben, elsősorban munkavégzés céljából, szükséges egészségügyi vizsgálatok elvégzése érdekében.

Intézményünkben továbbra is nagy hangsúlyt fektetünk a megelőzésre.

Látogatás telefonos bejelentkezés alapján jelenleg az alábbiak szerint történik:

Időpontra történő bejelentkezésre kérjük látogatóinkat.

Hétköznap délután 13-15 óra között fél óránkénti váltással 1 fő jöhet látogatni, hétvégén és ünnepnap délelőtt 9-11-ig, illetve délután 13-15 óráig.

Dolgozóink október óta ismét maszkot viselnek munkavégzés közben.

Szeptember hónapban a Szociális és Gyermekvédelmi Főigazgatóság Bács-Kiskun Megyei kirendeltsége „Védőeszköz felmérés” tárgyú adatszolgáltatást kért, melyben felmérték, hogy milyen védőeszközökre van szükségünk. Ez ideáig még nem érkezett védőeszköz intézményünkbe.

A tartalék eszközeink orvosi maszk, FFP 2 és FFP3 maszk, kéz és felületfertőtlenítő, overállok, Covid-19 gyorsteszt megfelelő mennyiségben rendelkezésünkre állnak.

2021. október óta ismét minden dolgozó viseli az orvosi maszkot.

Amennyiben a Covid-19 fertőzésre utaló tünet jelentkezik mind ellátotti mind dolgozói részről abban a pillanatban gyorstesztet készítünk. Pozitívitás eddig nem jelentkezett.

Az esetleges fertőzés felbukkanása esetén azonnali elkülönítést hajtunk végre, az intézmény betegszobája erre a célra elő van készítve. 5%-os fertőzöttség esetén ismét fel kell állítanunk az elkülönítő szobákat.

**Ellátottak és a dolgozók oltottsága az alábbiak szerint alakult 2021. október végéig:**

Lakók esetében:

3 oltást kapott 19 fő, 2 oltást kapott 34 fő, 3 fő egy oltást kapott (egészségi állapotuk miatt). Új ellátott csak védettségi igazolvány birtokában vehető fel.

Dolgozóink esetében:

3 oltást kapott 15 fő, 2 oltást kapott 9 fő, 1 oltást kapott 2 fő (egészségi állapotuk miatt kontraindikált a további oltás beadása). Évközben érkezett kollegáknak is két oltása van, egynek már a harmadik is.

**Család-és Gyermekjóléti Központ**

Az Egészségügyi Gyermekjóléti és Szociális Intézmény önálló szakmai egysége a Család és Gyermekjóléti Központ, ellátási területe Kiskőrös járás közigazgatási területe. 2016. január 1 óta működik Kiskőrös Város Önkormányzatának fenntartásában.

A Család és Gyermekjóléti Központban esetmenedzserek, tanácsadók, szociális diagnózist felvevő esetmenedzser és óvodai iskolai szociális segítők végzik a tevékenységüket, az irányításért a szakmai egység vezető a felelős. Pályázati finanszírozásból 1 fő szociális asszisztens is alkalmazásra került. A feladatok ellátása az 1997. XXXI. trv, 1993. évi III. trv, a 15/1998. (IV.30.) Nm. rendelet, a 149/1997. (IX.10.) Korm. rendelet, 1/2000(I.7) SzCsM rendelet mellett a protokollok, szakmai ajánlások betartásával történik.

A veszélyhelyzethez kapcsolódó jogszabályok, rendeletek szerint jártunk el a 2021-es évben, mely a feladatellátásban változást hozott, a személyes jelenlétet a lehetőség szerint csökkentettük, a határidőket betartottuk. A családlátogatások és környezettanulmányok elkészítése során is fokozattan ügyeltünk az előírásokra, maszkot, gumikesztyűt viseltünk.

**Tárgyi feltételek**

Az intézmény a város központjában található, személygépkocsival, tömegközlekedéssel jól megközelíthető épület, mely fontos szempont, hiszen a kiskőrösi járás egész területét felöleli a szolgáltatás, ezért szükséges, hogy ügyfeleink a járás minden településéről el kell érni intézményünket a szolgáltatások igénybevétele érdekében.

2020-ban elkészült felújítással az épületet korszerűsítése, tatarozása megvalósult. Egy-egy irodában két-két esetmenedzser látja el a feladatát. Az ügyfelek számára rendelkezésre áll egy váróhelyiség is jogszabály előírása szerint.

A szociális diagnózist felvevő esetmenedzser rendelkezésére áll egy iroda, ahol a hozzá delegált ügyfelekkel megfelelő környezetben veheti fel a diagnózist. A jogi és a pszichológus tanácsadó fogadószobája közös, eltérő munkarendben dolgoznak, a helyiség felszerelése mindkét célnak megfelel. A járási jelzőrendszeri tanácsadó és a szakmai vezető számára is rendelkezésre áll egy irodahelyiség.

Az előírásoknak megfelelően működik a kapcsolattartó helyiség. Berendezésénél szem előtt tartottuk, hogy a szülő-gyermek kapcsolatot megerősítő beszélgetésekre kanapét, fotelt helyezzünk el. Színezőkkel, játékokkal, társasokkal foglalhatják el magukat a szolgáltatást igénybevevő gyermekek szüleikkel. Terveink között szerepel, hogy udvari helyszínt is biztosítsunk a kapcsolattartásokra.

Az óvodai és iskolai szociális segítők közös helyiségben tartják az esetekhez kapcsolódó dokumentumaikat, illetve itt tartanak stábnapot heti egy alkalommal, a hét többi napján interjúszobaként funkcionál. A helyiség alkalmas megbeszélések megtartására, illetve kialakításra került egy gyermekbarát sarok is.

Tárgyalóhelyiség kialakításánál fontos szempont volt, hogy lehetőséget biztosítsunk esetkonferenciák, esetmegbeszélések számára, mely intézményi megbeszélések megtartására is helyszínt ad.

Nagyobb létszámú megbeszélések esetében az épületben működő Egészségfejlesztési Iroda helyiségében történik a rendezvény lebonyolítása.

**Informatikai eszközök**

Minden esetmenedzser az adminisztratív feladatait asztali számtógépen végzi, melyek nagyrésze cserére, bővítésre szorul. Az esetmenedzserek közös nyomtatót használnak, mely szkennelésre is alkalmas, és egy vezetékes telefonon áll rendelkezésre.

A jelzőrendszeres feladatok ellátására egy mobiltelefon és lap-top biztosítja a feladatellátást.

Minden óvodai és iskolai szociális segítő lap-top-on tudja dokumentálni tevékenységét, illetve a megfelelő kommunikáció érdekében feltöltő kártyás mobiltelefonnal rendelkeznek.

A számítógépek elavultságán túl a Gyvr. bevezetése is szükségszerűvé teszi, a számítógéppark modernizációját.

**Közlekedési eszközök**

A kiskőrösi járás egész területét szükséges ellátni, ami mind az esetmenedzserek, mind pedig az óvodai és iskolai szociális segítők esetében a személyes jelenlét szükséges.

Saját gépjárművekkel, tömegközlekedéssel, intézményi gépkocsival történik a helyszínre utazás. Kerékpárok is rendelkezésre állnak, így a városokon belüli távolságok megtétele időtakarékosabbá válnak.

## A család- és gyermekjóléti központ személyi feltételei

A család- és gyermekjóléti központban esetmenedzserek, tanácsadók mellett tevékenykednek az óvodai és iskolai szociális segítők. 2020. november 01-től pályázati forrás felhasználásával 18 hónapon keresztül lehetőség nyílt egy asszisztens foglalkoztatására.

A család- és gyermekjóléti központban dolgozók létszáma: 19 fő, az alábbi táblázaton látható rendszerben.

2021. novemberétől terveink szerint egy mediátor kerül heti 5 órában foglalkoztatásra.

**A család és gyermekjóléti központ feladatai**

A gyermekjóléti szolgáltatás olyan, a gyermek érdekeit védő speciális személyes szolgáltatás, mely a szociális munka módszereinek és eszközeinek felhasználásával szolgálja a gyermek testi és lelki egészségének, családban történő nevelkedésének elősegítését, a gyermek veszélyeztetettségének megelőzését, a kialakult veszélyeztetettség megszüntetését, a családból kiemelt gyermek visszahelyezését.

A család és gyermekjóléti központ (továbbiakban: központ) a gyermek családban nevelkedése, a veszélyeztetettség megelőzése, megszüntetése érdekében a szükségleteknek megfelelő egyéni és csoportos speciális szolgáltatásokat, programokat nyújt.

A kialakult pandémiás helyzet felülírta a központra vonatkozó (több éve hagyományosan megszervezett) csoportos és közösségi foglalkozásokat.

**Speciális szolgáltatások**

* Készenléti szolgálat,
* Kapcsolattartási ügyelet, - mediátor
* Kórházi szociális munka, (együttműködési megállapodás, mert a járásban nincs kórház)
* Jogi tanácsadás
* Pszichológiai tanácsadás
* Óvodai és iskolai szociális segítő tevékenység
* Szociális diagnózis felvétele

**Szakmai támogatás család-és gyermekjóléti szolgálatoknak**

A család- és gyermekjóléti központ a járásban tevékenykedő családsegítők részére havi rendszerességgel tartja meg szakmaközi megbeszélését. A veszélyhelyzet miatt az év első felében a személyes találkozások helyett on-line formában tartottuk a kapcsolatot a szakemberekkel. Törekedtünk arra, hogy minden információ kijusson minden családsegítőhöz, ezért a minimalizált személyes kapcsolattartások helyett telefonon, e-mailben is folyamatosak voltak a konzultációk.

**Hatósági intézkedésekhez kapcsolódó tevékenység**

Az esetmenedzserek fő feladata, hogy a hatósági intézkedésekben érintett gyermekek vonatkozásában a szociális esetmunka koordinálása. 2021-ben a veszélyhelyzet miatt a személyes kapcsolatokat törekedtünk csökkenteni a kiadott rendeletek és útmutatók szerint.

A 2021 év szeptember 30-ig az alábbi táblázatban láthatóak a hatósági intézkedésekhez kapcsolódó tevékenységek:

|  |  |  |
| --- | --- | --- |
| Tevékenység  megnevezése | Tevékenységek száma | Érintett személyek |
|  |  |  |
| Szociális segítő tevékenység | 68 | 43 |
| Esetkonferencián részvétel | 9 | 70 |
| Első védelembevételi tárgyaláson részvétel | 15 | 42 |
| VV. tárgyalás felülvizsgálata | 10 | 21 |
| Elhelyezési értekezleten, tárgy. részvétel | 4 | 13 |
| Családlátogatás | 367 | 420 |
| Önálló környezettanulmány készítése | 59 | 177 |
| Környezettanulmány készítésében közreműködés | 6 | 10 |
|  |  |  |

Az alábbi bontásban egy-egy településre vonatkozó adatot tartalmaz a tábla, de csak azokban az esetekben, amely véglegesített határozattal rendelkezik. A központban lényegesen magasabb számban jelennek meg gyermekek (550), azonban több esetben a kivizsgálás után nemleges javaslatot küldünk a gyámhivatal felé, megállapítva, hogy a veszélyeztetettség nem olyan fokú, amely hatósági intézkedést igényelne.

Ugyanakkor ebben a táblában nem szerepelnek azok az ügyfelek sem, akik valamilyen speciális szolgálatás miatt pl. kapcsolattartási ügyelet, pszichológiai tanácsadás kapcsán vannak a központtal kapcsolatban.

|  |  |  |  |  |  |  |
| --- | --- | --- | --- | --- | --- | --- |
|  | **Védelembe-vétel** | **Nevelésbe vétel** | **Ideiglenes hat. elh.** | **Családba-fogadás** | **Utógon-dozás** | **Összesen** |
| **Akasztó** | **8** | **4** | **0** | **2** | **0** | **14** |
| **Bócsa** | **1** | **0** | **0** | **1** | **1** | **3** |
| **Császártöltés** | **3** | **5** | **0** | **2** | **0** | **10** |
| **Csengőd** | **17** | **13** | **1** | **2** | **0** | **33** |
| **Fülöpszállás** | **19** | **20** | **1** | **13** | **0** | **53** |
| **Imrehegy** | **6** | **0** | **0** | **0** | **0** | **6** |
| **Izsák** | **32** | **20** | **1** | **15** | **0** | **68** |
| **Kaskantyú** | **21** | **6** | **0** | **2** | **0** | **29** |
| **Kecel** | **44** | **12** | **2** | **9** | **2** | **69** |
| **Kiskőrös** | **37** | **38** | **0** | **24** | **0** | **99** |
| **Páhi** | **5** | **5** | **3** | **1** | **0** | **14** |
| **Soltszentimre** | **11** | **5** | **0** | **1** | **0** | **17** |
| **Soltvadkert** | **11** | **5** | **0** | **4** | **0** | **20** |
| **Tabdi** | **1** | **3** | **0** | **0** | **0** | **4** |
| **Tázlár** | **17** | **4** | **0** | **0** | **0** | **21** |
| **Mindösszesen** | **233** | **140** | **8** | **76** | **3** | **460** |

Hatósági ügyekre javaslattétel

2021. szeptember 30-ig hatósági intézkedésre a család és Gyermekjóléti Központ az alábbiak szerint tett javaslatot:

* Védelembevétel: 127
* Megelőző pártfogás: 3
* Ideiglenes elhelyezése: 3
* Nevelésbe vétel: 45
* Családbafogadás: 24

2021. szeptember 30-ig az alábbi problémacsoportok jelentek meg a család és gyermekjóléti központhoz került esetek kapcsán:

|  |  |  |
| --- | --- | --- |
| Ok | Veszélyezte-tettség fő oka  Elsődlegesen hozott | Fő probléma mellett még megjelent (fő okkal együtt) |
| Nevelési probléma | 17 | 111 |
| Szülők család életvitele | 19 | 235 |
| Családi konfliktus | 1 | 61 |
| Szülők betegsége | 0 | 15 |
| Családon belüli bántalmazás fizikai | 3 | 41 |
| Családon belüli bántalmazás lelki | 12 | 18 |
| Családon belüli bántalmazás szexuális | 0 | 4 |
| Elhanyagolás fizikai | 7 | 83 |
| Elhanyagolás lelki | 14 | 59 |
| Egyéb személyek általi veszélyezt. |  | 2 |
| Iskolai kirekesztés, erőszak |  | 1 |
| Kortárs csoport negatív hatása |  | 15 |
| Elégtelen lakáskörülmények |  | 23 |
| Kilakoltatás veszélye |  | 3 |
| Munkanélküliség |  | 16 |
| Gyermekintézménybe való beilleszkedési nehézség |  | 1 |
| Drogfogyasztás |  | 6 |
| Alkoholfogyasztás |  | 18 |
| Játékszenvedély |  | 2 |
| Csavargás |  | 6 |
| Tankötelezettség elmulasztása | 1 | 30 |
| Egyéb | 2 | 16 |
| Tartós betegség |  | 4 |
| Fogyatékosság |  | 11 |
| magatartás/tanulási zavar |  | 12 |
| Anyagiak |  | 57 |

**Jogi tanácsadás**

Jogszabályban előírt feladat a jogi tanácsadás biztosítása, mely 2021-ben is megtörtént. Jogi tanácsadások keretében 10 személy fordult jogi tanácsadónkhoz, mely 42 alkalmat foglalt magába. A találkozások személyesen, on-line, illetve telefonos formában történtek meg. A tanácsadó nem csak a klienseknek áll rendelkezésére, több alkalommal is a központban dolgozó esetmenedzserek számára is segítséget nyújtott egy-egy jogszabályi értelmezésben.

**Pszichológiai tanácsadás**

2021. szeptember 30-ig összesen 60 új kérelem érkezett pszichológiai tanácsadásra. 2020. évről 22 személy esetében nem került lezárásra az eset, ezért áthúzódott 2021-es évre a tanácsadás.

Az év elején meghatározó volt, hogy a veszélyhelyzet miatt on-line formában kapjanak azok a személyek segítséget, akik ezzel élni kívánnak.

Azoknak a klienseknek, akik továbbra is szerettek volna ezzel a lehetőséggel élni biztosítottuk, akár azért mert a tanácsadás idejére nem tudják megoldani gyermekeik felügyeletét, akár azért mert az utazási költség megerőltető a családi költségvetés számára, akár azért mert a megbetegedéstől való félelem miatt lemondanának a szolgáltatásról.

A tanácsadás keretein belül több esetben fordult elő, hogy átlagosan 3-5 alkalmat meghaladták (mely tervezetten egy tanácsadás ideje), melynek oka, hogy a feltáró beszélgetés során több alapvető probléma is felmerült, így egy-egy személy esetében az 5 alkalmat meghaladja a tanácsadások száma.

A problémák száma, jellege, időbeli elhelyezkedése, a kliens megküzdési stratégiái határozzák meg a segítségnyújtás időtartamát. A pszichológus kompetenciája megállapítani a tanácsadási alkalmak számát, és a folyamat hosszát.

**Szakmai támogatás nyújtása**

A család- és gyermekjóléti központ megalakulásakor a járásban dolgozó családsegítőkkel közösen határoztuk meg, hogy a jogszabályban rendelkezett havonkénti alkalmakat, melyet a szolgálatok támogatására kell megszervezni, minden hónap második keddjén 13.00 órakor tartjuk meg.

Ezt az időpontot ebben az évben is tartottuk, azzal a módosítással, hogy a veszélyhelyzet idején on-line formában találkoztunk. A technikai háttér időnként akadozott, előfordult, hogy egy-egy kolléga nem tudott felkapcsolódni, de összeségében elmondhatjuk, hogy kihasználtuk az internetadta lehetőséget, és a megbeszéléseket a nehézségek ellenérei is biztosítottuk.

**Jelzőrendszer működtetése**

A járás területén a jelzőrendszeri tagok és a család és gyermekjóléti szolgálatok között nem jeleztek konfliktusos helyzetet. A jelzőrendszer vonatkozásában is az EMMI által kiadott útmutató szerint jártunk el.

A járási jelzőrendszeri tanácsadó kapcsolatot tart a szolgálatoknál működő jelzőrendszeri felelősökkel a Bács-Kiskun Megyei módszertani hálózati szakértővel és a Bács-Kiskun Megyei Kormányhivatallal, aki a jelzőrendszer harmadik szintjének feladatait látja el.

Település szinten az alábbiak szerint; szám-adatok szerint érkeztek a jelzések.

|  |  |
| --- | --- |
| Jelzések száma települések szerint | 2021.év |
| Akasztó | 21 |
| Bócsa | 7 |
| Császártöltés | 20 |
| Csengőd | 28 |
| Fülöpszállás | 31 |
| Imrehegy | 1 |
| Izsák | 36 |
| Kaskantyú | 4 |
| Kecel | 124 |
| Kiskőrös | 39 |
| Páhi | 14 |
| Soltszentimre | 23 |
| Soltvadkert | 39 |
| Tabdi | 14 |
| Tázlár | 22 |
| Mindösszesen | 423 |

Ezen a területen személyi változás történt, Kovácsné Jarjabka Zsuzsanna 2021. július hónap közepéig látta el feladatát, ezt követően Priger Judit került kinevezésre, mint jelzőrendszeri tanácsadó.

A jelzések vonatkozásában a legmagasabb arányszámot a köznevelési intézményekből kapják a szolgálatok, melyek az iskolai hiányzás, illetve a köznevelési intézményben való magatartás, viselkedés miatt válik esedékessé.

Kiskőrös területén magasabb számban jelent meg a gondozatlan várandóság. Az előző évben igen magas volt a lakossági jelzés, melynek oka volt az idősebb korosztály bevásárlásával, gyógyszerkiváltásával kapcsolatos igény, melyben a szolgálatok segítését kérték és kapták meg az állampolgárok.

**Óvodai iskolai szociális segítő tevékenység**

Az óvodai és iskolai szociális segítő tevékenységet erősen befolyásolta a veszélyhelyzet. 2021. április 19-től nyitottak az óvodák és az alsó tagozatok, majd május 10-én a felső tagozatok és a középiskolák. A létszámok kapcsán két kolléga munkahelyváltása miatt júliustól szeptemberig nem került az állás betöltése. Október 10-től ismét teljes létszámban tevékenykednek az óvodai és iskolai szociális segítők.

Az intézményekben kifüggesztésre kerültek az ajtótáblák, melyek tartalmazzák, hogy az adott segítőnek mikor van fogadóórája, illetve milyen telefonszámok, e-mailen érhetik el a segítséget kérők.

Egyéni feladatellátás keretében végeznek tanácsadást, konzultációt, információnyújtást, jelzéseket fogadnak, illetve küldenek. Az oktatási intézményekben kialakult konfliktusok kezelésében igyekeznek segítséget nyújtani. Módszereik között szerepel, hogy a gyermekeket megfigyelik az óvodai csoportban, illetve az iskolai óra alatt, delegálnak, családlátogatásokon is részt vesznek indokolt esetben. Jelzőrendszeri tagként az esetmegbeszéléseke, illetve az esetkonferenciákon járulnak hozzá a megalapozott szakmai véleményhez.

Az iskolákban rendszeresen megjelenő igazolatlan hiányzások okainak kiderítésére, az okok megszüntetésére irányuló munkában is részt vesznek.

Az óvodai és iskolai szociális segítő alkalmazkodik ahhoz az intézményhez, ahol a feladatát látja el. Akad olyan intézmény, ahol magas az egyéni megkeresések száma mind a gyermekek, mind a szülők, mind pedig a pedagógusok részéről, míg más intézményekben a csoportos foglalkozás kap nagyobb hangsúlyt.

Kiemelendő, hogy egyes iskolákban szervezett munkacsoportokban az óvodai és iskolai szociális segítőt bevonják, így az Izsákon tevékenykedő kollégánk az Arizona programnak és a Békés iskola team programjának is aktív résztvevője.

A veszélyhelyzet ideje alatt 2 bábjátékot írt meg egyik segítő, melyet a facebookon is közzétett.

Nyári időszakban szervesen kapcsolódtak a segítők a szolgálatokhoz, és aktív segítséget nyújtottak a nyári táborok megvalósítása során. A nyári szünet ideje alatt hangsúlyosan az óvodában tevékenykedte, különböző csoportfoglalkozásokat megtartva, melyek a szociális kompetenciákat fejlesztik.

Közösségi akcióként iskolaszer gyűjtést szerveztek az óvodai és iskolai szociális segítők, majd a beérkezett adományokat is rászorultság alapján osztották ki.

Köznevelési, közoktatási intézményenként eltérő a szociális segítő fogadása. A legtöbb intézmény szívesen veszi a szociális segítést, mind egyéni, mind csoportos foglalkozásokra igényt tartanak, a közösségi rendezvényekre bevonják a szociális segítőt.

Egyre ismertebbé válik a szociális segítő személye, és a fogadóórán bizalommal keresik fel őket.

**Szociális diagnózis**

Szociális diagnózis 2018 január 01-től kötelező feladatellátás. Szociális szolgáltatás, vagy gyermekjóléti szolgáltatás igénybevételének szükségessége esetén kezdeményezhető a diagnózis készítése, de ide nem érthető a gyermekek napközbeni ellátása. Diagnózis elkészítéséhez az ügyfél hozzájárulása szükséges, nélküle a diagnózis nem készíthető el.

A szociális diagnózis felvételére való hajlandóság csökkenő tendenciát mutat, melyet az alábbi ábra is jól mutat.

|  |  |
| --- | --- |
| Év | Beérkezett kérelem |
| 2018 | 77 |
| 2019 | 74 |
| 2020 | 21 |
| 2021. szept.30-ig | 6 |

A szociális diagnózist felvevő esetmenedzser felvette a kapcsolatot a járás családsegítőivel, telefonon és személyesen is. A szakmaközi megbeszélésekre minden hónapban sor kerül, ahol a járásban tevékenykedő esetmenedzserek, tanácsadók, óvodai iskolai szociális segítők és a családsegítők is részt vesznek. Júniusban személyes találkozás alkalmával a szociális diagnózist felvevő esetmenedzser tájékoztatást nyújtott a szociális diagnózis előnyeiről.

Sem a megkeresések, sem pedig a előadások nem hoztak pozitív eredményt. A szociális diagnózist felvevő esetmenedzser felvette a kapcsolatot a megyében dolgozó diagnosztákkal is, akik hasonló eredményekről számoltak be.

Jogszabály határozza meg, hogy abban az esetben, amikor újabb szociális szolgáltatások, vagy gyermekjóléti ellátások válnak szükségessé, akkor indokolt a diagnózis kérése, feltéve, ha minden résztvevő beleegyezik.

A szociális diagnoszta folyamatosan aktualizálja a járásban lévő szociális, egészségügyi szolgáltatások palettáját

**Prevenciós programok, rendezvények**

2021. évben hasonlóan a 2020-as évhez nem valósultak meg a hagyományos programok, melynek oka a veszélyhelyzet miatti fokozott óvatosság.

**Városi Gyermeknap** kapcsán a Rónaszéki Aladár Fürdőben megrendezett gyermeknapon vettünk részt a Művelődési Ház által megszervezett közösségi programon. Feladatunk volt a program színesítése, a gyermekek szórakoztatására arcfestés, csillámtetoválás elkészítése. Az asztalok előtt álló folyamatos sor mutatta, hogy a gyermekek számára ez egy rendkívül kedvelt „műsor”.

Nyári szünetben a **Katolikus Egyház kiskőrösi parókiáját nyári tábor** került megrendezésre, melyhez kapcsolódott a család- és gyermekjóléti központ. Kreatív foglalkozás, a szabadidő hasznos eltöltése volt a célunk. Az alkotómunkában a gyermekek szívesen vettek részt, az ügyes kezű kicsik teljesen önállóan, míg mások segítséggel készítették el az alkotásaikat.

Bekapcsolódtunk az EPOF pályázatban, ahol hátrányos helyzetű egyéneknek tartottunk foglalkozásokat. Egyik programunk a **háztartási praktikák,** mely egymásra épült több alkalmat magába foglaló rendezvény volt.

Közösségi programként a **tanya – kavalkád** is az EFOP pályázat keretein belül valósult meg, ahol a célcsoportként a külterületi családok voltak, akik nagy létszámmal jelentek meg. Programok sokasága: szűrővizsgálatok, családi vetélkedő, hűtőmágnes készítés, tökpárna varrás, őszi dekoráció készítés között válogathattak. A pályázati forrásnak köszönhetően a vendéglátásra is sor került az egész napos program részeként.

**Teljesített bevételek és a kiadások alakulása 2020. évben**

**Bevételeink                                   teljesítése**

-          Működési bevételek\*                                               66.406.734 Ft

-          Működési célú támogatás ÁHB belülről\*\*               59.879.701 Ft

-          Saját felhalmozási bevétel:                                         2.620.697 Ft (belépési hozzájárulás)

-          Előző évi pénzmaradvány                                         17.295.417 Ft

-          Önkormányzati hozzájárulás\*\*\*                             240.733.069 Ft

-          **Bevétel összesen                                                   386.935.618 Ft**

*\*Működési bevételeink:            - gondozási díjak (bölcsőde, idősek otthona)*

*- továbbszámlázott szolgáltatások (víz, gáz)*

*-  üzemeltetési költségek (megállapodás szerint)*

*\*\* Működési célú támogatás ÁHB belülről*

*1.*       *nyári diákmunka  támogatása – 133.101 Ft*

*2.*       *NEAK finanszírozás – 59.746.600 Ft*

*\*\*\*Önkormányzati hozzájárulás:         - állami normatíva és önkormányzati támogatás*

**Kiadásaink                                                          teljesítése**

-          Személyi juttatások                                               244.308.495 Ft

-          Munkaadót terhelő járulékok                                  42.019.987 Ft

-          Dologi kiadások                                                      64.168.469 Ft

-          Támogatás értékű kiadás\*                                       16.882.789 Ft

-          Ellátottak juttatása                                                        180.000 Ft

-          **Összes kiadás:                                                     367.559.740 Ft**

Az összes kiadásból az EFOP-1.5.3- Együtt egy szebb jövőért pályázat kiadása: 563.878 Ft.

\*Támogatás értékű kiadás:       szabad pénzmaradvány önkormányzathoz történő visszautalása

A 2021. évre átvitt pénzmaradvány:                  19.375.878 Ft.

Szeretném megköszöni az Önkormányzatnak és a Képviselő-testületnek az elmúlt egy évben tanúsított konstruktív együttműködését és a COVID járvány alatti segítségnyújtást.

Kiskőrös, 2021. november 10.

dr. Kállayné Major Marina

igazgató